PATVIRTINTINTA:

Jaunimo tarptautinio bendradarbiavimo agentūros direktoriaus 2020 liepos 7 d. įsakymu Nr. 02-01.1-58

**Tvarka dėl „Europos solidarumo korpuso“**

**solidarumo projektų**

**veiklų organizavimo ir išlaidų finansavimo laikotarpiu,**

**kai yra taikomi oficialūs apribojimai dėl koronaviruso paplitimo**

1. **Bendrosios nuostatos**
2. „Tvarka dėl „Europos solidarumo korpuso“ solidarumo projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ (toliau – Tvarka) nustato tvarką, kaip:
   1. Turi būti organizuojamos „Europos solidarumo korpuso“ finansuojamų solidarumo projektų veiklos laikotarpiu, kai veiklų organizavimui ir kelionėms yra taikomi oficialūs apribojimai dėl koronaviruso (COVID-19) paplitimo;
   2. Finansuojamos „Europos solidarumo korpuso“ solidarumo projektų išlaidos, kai dėl taikomų koronaviruso (COVID-19) oficialių apribojimų veiklos įprastu būdu (laikantis Vyriausybės taikomų rekomendacijų), organizuojamos nuotoliniu būdu, atšaukiamos ar nukeliamos.
3. Jaunimo tarptautinio bendradarbiavimo agentūros (toliau – Agentūra) direktoriaus 2020 m. liepos 7 d. įsakymu Nr. 02-01.1-58 patvirtinta Tvarka panaikina 2020 m. birželio 11 d. įsakymu Nr. 02-01.1-53 ir 2020 m. balandžio 27 d. įsakymu Nr. 02-01.1-41 patvirtintų tvarkų „Tvarka dėl „Europos solidarumo korpuso“ solidarumo projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ galiojimą. Tačiau jei organizacija iki 2020 m. liepos 6 d. (imtinai) gavo raštišką Agentūros sutikimą dėl solidarumo veiklos organizavimo nuotoliniu būdu, šių veiklų organizavimui ir finansavimui taikoma tuo metu galiojusi tvarka, t.y. patvirtinta Agentūros direktoriaus 2020 m. birželio 11 d. įsakymu Nr. 02-01.1-53.
4. Tvarkos nuostatų taikymas:
   1. Tvarka taikoma nuo 2020 m. sausio 30 d., kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo.
   2. Tvarka taikoma iki kol bus panaikinami oficialūs apribojimai veiklų organizavimui ir kelionėms dėl koronaviruso (COVID-19) paplitimo ir apie tai oficialiai praneš Agentūra tinklalapyje [www.jtba.lt](http://www.jtba.lt) ir informuos projektų vykdytojus el. paštu.
   3. Tvarka taikoma 2020 m. ir ankstesniais metais finansuotiems „Europos solidarumo korpuso“ solidarumo projektams.
5. Oficialiais apribojimais laikomi Lietuvos Respublikos Vyriausybės paskelbti nutarimai ir rekomendacijos dėl veiklų organizavimo Lietuvoje.
6. **Veiklų organizavimas**
7. Kai yra taikomi oficialūs apribojimai veiklų organizavimui ir kelionėms dėl koronaviruso (COVID-19 paplitimo, įsivertinus situaciją, oficialias rekomendacijas ir dalyvių saugumo užtikrinimo galimybes, solidarumo veiklas įgyvendinančios organizacijos ir jaunimo grupės:
   1. Veiklas gali organizuoti nuotoliniu būdu (kol yra taikomi oficialūs apribojimai).
   2. Veiklas gali organizuoti laikantis kitų oficialių vyriausybės taikomų rekomendacijų darbo ir veiklos organizavimui.
   3. Veiklų organizavimą gali atšaukti ar nukelti jų įgyvendinimą laikotarpiui, kai nebus taikomi oficialūs apribojimai.
8. Nusprendus veiklas organizuoti įprastiniu būdu laikantis oficialių vyriausybės taikomų rekomendacijų darbo ir veiklos organizavimui, taip pat nusprendus atšaukti veiklas, turi informuoti apie tai Agentūrą.
9. Nusprendus veiklą organizuoti nuotoliniu būdu, organizacija turi iš anksto informuoti apie tai Agentūrą ir pasirašyti sutarties pakeitimą dėl veiklų organizavimo virtualiu būdu (jei dar nepasirašytas). Pasirašius sutarties pakeitimą ir gavus Agentūros patvirtinimą dėl veiklos organizavimo nuotoliniu būdu (išduodami 1 - 2 mėn. prieš veiklos pradžią), veikla gali būti organizuojama nuotoliniu būdu net ir tuo atveju, kai veiklos metu oficialūs apribojimai dėl koronaviruso paplitimo nėra taikomi.
10. Nusprendus nukelti projekto veiklas (bet įgyvendinti jas iki projekto pabaigos datos), turi informuoti apie tai Agentūrą.
11. Nusprendus veiklas nukelti ilgesniam laikotarpiui, reikia pateikti oficialų prašymą pratęsti projektą ir pasirašyti dotacijos sutarties pakeitimą.
12. **Išlaidų finansavimas**
13. Kai solidarumo projekto veiklos organizuojamos, atšaukiamos ar nukeliamos, atitinkant 5 straipsnyje apibrėžtas nuostatas, veiklų metu patirtos išlaidos, taip pat išlaidos patirtos atšaukus ar nukėlus veiklas, pripažinus „Force majeure“ aplinkybes, finansuojamos projekto lėšomis normų ir faktinių (realių) išlaidų pagrindu, kaip nurodyta lentelėje „Išlaidų finansavimas pagal atvejus ir biudžeto kategorijas“. Tačiau bendra projektui skirta dotacijos suma negali didėti.
14. Kai veiklos organizuojamos nuotoliniu būdu, atitinkant 5 ir 7 straipsniuose apibrėžtas nuostatas:
    1. organizacijoms leidžiama perkelti iki 10% lėšų, skirtų išimtinėms išlaidoms, skiriant tas lėšas bet kuriai kitai biudžeto kategorijai;
    2. organizacijoms leidžiama perkelti iki 10% lėšų, skirtų biudžeto kategorijoms finansuojamoms normų pagrindu, skiriant tas lėšas biudžeto kategorijai „Išimtinės išlaidos“, net jei šiai eilutei nebuvo skirta lėšų, kad pasidengti:
       1. nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas;
       2. dalyvių, turinčių mažiau galimybių ar specialiųjų poreikių, įtraukimo į nuotolines veiklas išlaidas.
15. Kai solidarumo projekto veiklos organizuojamos, atšaukiamos ar nukeliamos, atitinkant 5 straipsnyje apibrėžtas nuostatas, organizacijos galutinėje projekto ataskaitoje turi:
    1. nurodyti ir pagrįsti „Force majeure“ atvejį, naudojant raktažodį „COVID“;
    2. nurodyti, kokie oficialūs apribojimai buvo taikomi veiklos laikotarpiu, dėl kurių veiklos buvo vykdomos kitu būdu nei buvo planuota paraiškoje, nurodyti atitinkamas veiklas ir įgyvendintus pakeitimus;
    3. deklaruoti išlaidas ir pridėti lentelėje „Išlaidų finansavimas pagal atvejus ir biudžeto kategorijas“ nurodytus dokumentus.

**Išlaidų finansavimas pagal atvejus ir biudžeto kategorijas**

| **Finansavimas /Atvejai** | **VEIKLA ORGANIZUOJAMA**  **nuotoliniu būdu** **ar įprastu būdu, laikantis oficialių vyriausybės taikomų rekomendacijų veiklos organizavimui** | **VEIKLA BUVO ATŠAUKTA ARBA NUKELTA** |
| --- | --- | --- |
| Atvejų pavyzdžiai | Dėl koronaviruso taikomų apribojimų veiklų organizavimui, jaunimo iniciatyvinė grupė nusprendė:   * 2020 m. balandžio 1 d. – gegužės 4 d. nuotoliniu būdu susiderinti renginio programą, sukurti renginiui reikalingą informacinę medžiagą ir viešinti renginį; * 2020 m. gegužės 5 d. organizuoti renginį nuotoliniu būdu. | 2020 m. balandžio 2 d. Trakuose turėjo būti organizuojamas viešas renginys. Tačiau dėl nustatyto karantino veikla negalėjo būti organizuojama numatytu laiku, organizacija nutarė šią veiklą ir kitas, kurias turėjo įgyvendinti balandžio mėn., įgyvendinti vėliau, kai bus atšaukti dėl koronaviruso taikomi apribojimai. |
| **Projekto organizavimo išlaidos** | Normos skiriamos už tuos mėnesius, kai jaunimo iniciatyvinė grupė vykdė veiklą.  Pratęsus projektą, projekto organizavimui skiriama suma negali būti didinama, t.y. normos skiriamos už tokį patį laikotarpį kaip buvo numatyta pradinėje dotacijos sutartyje (paraiškoje).  Atsiskaitant išlaidų dokumentų pateikti nereikia, tačiau galutinėje ataskaitoje turi būti aprašyta kiekvieną mėnesį vykdyta veikla. | Normos skiriamos už tuos mėnesius, kai jaunimo iniciatyvinė grupė vykdė veiklą. Jei veiklos buvo atšauktos ar nukeltos, normos už tuos mėnesius, kai nebuvo vykdoma veikla, nėra skiriamos.  Pratęsus projektą, projekto organizavimui skiriama suma negali būti didinama, t.y. normos skiriamos už tokį patį laikotarpį kaip buvo numatyta pradinėje dotacijos sutartyje (paraiškoje).  Atsiskaitant išlaidų dokumentų pateikti nereikia, tačiau galutinėje ataskaitoje turi būti aprašyta kiekvieną mėnesį vykdyta veikla. |
| **Konsultanto išlaidos** | Normos skiriamos už tas dienas, kai konsultantas konsultavo iniciatyvinę grupę susitikimų metu ar nuotoliniu būdu. Tačiau konsultavimo išlaidų suma negali būti didinama.  Atsiskaitant išlaidų dokumentų pateikti nereikia, tačiau galutinėje ataskaitoje turi būti aprašytos konsultanto suteiktos konsultacijos ir nurodytas darbo dienų skaičius. | Jei konsultavimo veiklos buvo atšauktos ar nukeltos, normos nėra skiriamos.  Normos skiriamos už tas dienas, kai konsultantas konsultavo iniciatyvinę grupę. Pvz. pasibaigus karantinui, konsultacijos buvo suteiktos vėliau, tačiau dar projekto įgyvendinimo metu. Konsultavimo išlaidų suma negali būti didinama.  Atsiskaitant išlaidų dokumentų pateikti nereikia, tačiau galutinėje ataskaitoje turi būti aprašytos konsultanto suteiktos konsultacijos ir nurodytas darbo dienų skaičius. |
| **Išimtinės išlaidos** | *Jei veiklos buvo organizuotos nuotoliniu būdu*: organizacijos gali perkelti iki 10% sutartyje numatytų lėšų biudžeto kategorijoms finansuojamoms normų pagrindu į išimtinių išlaidų eilutę, kad pasidengti:   * + dalyvių, turinčių mažiau galimybių ar specialiųjų poreikių, įtraukimo į nuotolines veiklas išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų).   + nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų).   *Jei veiklos buvo organizuotos įprastu būdu*: organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% išlaidų). | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% išlaidų). |